A4-0167/95

Ψήφισμα που περιέχει τις συστάσεις του Κοινοβουλίου προς την Επιτροπή και το Συμβούλιο σχετικά με την εφαρμογή της Σύμβασης για τη βιολογική ποικιλομορφία

Το Ευρωπαϊκό Κοινοβούλιο,

- έχοντας υπόψη τη σύσταση ad hoc ομάδας εμπειρογνωμόνων με σκοπό τον προβληματισμό επί των λεπτομερειών για την κατάρτιση πρωτοκόλλου όσον αφορά την βιολογική ασφάλεια,

- έχοντας υπόψη τη γνωμοδότησή του της 25ης Ιουνίου 1993 επί της πρότασης απόφασης του Συμβουλίου σχετικά με τη σύναψη της Σύμβασης για τη βιολογική ποικιλομορφία (CΟΜ(92)0509 - C3-0046/93) ((ΕΕ C 194 της 19.7.1993, σελ.401.)),

- έχοντας υπόψη την απόφαση του Συμβουλίου της 25ης Οκτωβρίου 1993 όσον αφορά τη σύναψη της Σύμβασης για τη βιολογική ποικιλομορφία ((ΕΕ L 309 της 13.12.1993, σελ. 1.)),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0167/95),

- έχοντας υπόψη το άρθρο 90, παράγραφος 5 του Κανονισμού του,

Α. λαμβάνοντας υπόψη ότι η Ευρωπαϊκή Ένωση και η πλειοψηφία των κρατών μελών της επικύρωσε τη Σύμβαση για τη βιολογική ποικιλομορφία, που δόθηκε προς υπογραφή κατά τη Διάσκεψη των Ηνωμένων Εθνών για το Περιβάλλον και την Ανάπτυξη στο Ρίο ντε Τζανέιρο τον Ιούνιο 1992,

Β. λαμβάνοντας υπόψη ότι το άρθρο 19.3 της Σύμβασης για τη βιολογική ποικιλομορφία δεσμεύει τα συμβαλλόμενα μέρη να διερευνούν την ανάγκη και τις διαδικασίες κατάρτισης ενός πρωτοκόλλου για τον ασφαλή χειρισμό, μεταφορά και χρήση όλων των ζωντανών οργανισμών που έχουν τροποποιηθεί με μεθόδους βιοτεχνολογίας και οι οποίοι ενδέχεται να έχουν δυσμενείς επιπτώσεις στη διατήρηση και βιώσιμη χρήση της βιολογικής ποικιλομορφίας,

Γ. λαμβάνοντας υπόψη ότι στο πλαίσιο του Προγράμματος των Ηνωμένων Εθνών για το Περιβάλλον συγκροτήθηκε ειδικό σώμα (Ομάδα εμπειρογνωμόνων 4) για να αναλάβει την εξέταση του θέματος αυτού, και λαμβάνοντας υπόψη ότι η Ομάδα εμπειρογνωμόνων 4 κατέληξε στο συμπέρασμα το Μάρτιο 1993, ότι είναι αναγκαίο να καταρτισθεί ένα νομικώς δεσμευτικό Πρωτόκολλο Βιοασφάλειας που θα επισυναφθεί στη Σύμβαση για τη βιολογική ποικιλομορφία,

Δ. λαμβάνοντας υπόψη ότι κατά την έγκριση της προαναφερθείσας γνωμοδότησής του σχετικά με την απόφαση επικύρωσης που έλαβε η Ευρωπαϊκή Κοινότητα, το Ευρωπαϊκό Κοινοβούλιο υποστήριξε τα συμπεράσματα της Ομάδας 4,

Ε. λαμβάνοντας υπόψη ότι, παρ' όλα αυτά, σύμφωνα με πληροφορίες οι εκπρόσωποι της Ευρωπαϊκής Ένωσης δεν προώθησαν την έγκριση του πρωτοκόλλου αυτού στην Πρώτη Διάσκεψη των Μερών της Σύμβασης για τη Βιολογική Ποικιλομορφία και στις προπαρασκευαστικές συνεδριάσεις που προηγήθηκαν, υποστηρίζοντας αντ' αυτού ένα σύστημα εθελοντικών κατευθύνσεων,

ΣΤ. λαμβάνοντας υπόψη ότι συστάθηκε μια ανοιχτή ad hoc ομάδα εμπειρογνωμόνων που ορίζονται από τις κυβερνήσεις και θα συνεδριάσει στη Μαδρίτη, Ισπανία από 24 έως 28 Ιουλίου 1995, για να εξετάσει περαιτέρω την ανάγκη και τις διαδικασίες κατάρτισης ενός πρωτοκόλλου που θα επισυναφθεί στη Σύμβαση για τη βιολογική ποικιλομορφία, με σκοπό να διατυπωθούν συστάσεις για τη Δεύτερη Διάσκεψη των Μερών, η οποία θα πραγματοποιηθεί στην Ινδονησία το Νοέμβριο 1995,

Ζ. λαμβάνοντας υπόψη ότι πρόσφατες αναλύσεις έδειξαν ότι υπάρχει σημαντικό διεθνές εμπόριο γενετικά τροποποιημένων οργανισμών το οποίο δεν υπάγεται σε κανένα ρυθμιστικό πλαίσιο, και ότι σε πολλές αναπτυσσόμενες χώρες πραγματοποιείται σκόπιμη ελευθέρωση των οργανισμών αυτών, χώρες που δεν έχουν νομοθεσία ή υποδομή για να εξασφαλίζουν την ασφαλή χρήση τους, και λαμβάνοντας υπόψη ότι η κατάσταση αυτή θέτει σε κίνδυνο όλη τη βιόσφαιρα του πλανήτη,

Ι. απευθύνει στην Επιτροπή και το Συμβούλιο τις ακόλουθες συστάσεις:

1. επαναλαμβάνει την αδιάσειστη πεποίθησή του ότι ένα διεθνές νομικώς δεσμευτικό πρωτόκολλο για τη βιοασφάλεια είναι απαραίτητο και επείγον θέμα και τα Συμβαλλόμενα Κράτη της Σύμβασης για τη Βιολογική Ποικιλομορφία πρέπει να αρχίσουν αμέσως τις σχετικές διαπραγματεύσεις,

2. ζητεί από το Συμβούλιο να αναθέσει στους εκπροσώπους της ΕΕ κατά τη Δεύτερη Διάσκεψη των Μερών καθώς και σ' όλες τις προπαρασκευαστικές συνεδριάσεις στις οποίες εκπροσωπείται η ΕΕ, όπως η συνεδρίαση της Μαδρίτης τον Ιούλιο 1995, να προωθήσουν την άποψη ότι ένα νομικώς δεσμευτικό Πρωτόκολλο Βιοασφάλειας είναι κατεπειγόντως απαραίτητο,

3. θεωρεί ότι το Πρωτόκολλο Βιοασφάλειας πρέπει να ρυθμίζει ολόκληρο τον κύκλο ζωής των γενετικώς τροποποιημένων οργανισμών (GEOS) και των προϊόντων τους, να καλύπτει όλες τις πτυχές έρευνας, ανάπτυξης, μεταχείρισης, χρήσης, ασφαλούς μεταφοράς, καθώς και ασφαλούς απόθεσης μετά τη χρήση, είτε σε κατάσταση ελευθέρωσης στο περιβάλλον είτε όχι, και, λαμβάνοντας υπόψη τη δυσκολία πρόβλεψης των ενδεχομένων περιβαλλοντικών συνεπειών της ελευθέρωσης GEOS στο περιβάλλον, θα πρέπει να βασίζεται στην προληπτική αρχή που θα εφαρμόζεται κατά περίπτωση και κατά στάδια[semigr ]

4. θεωρεί ότι το Πρωτόκολλο Βιοασφάλειας πρέπει να αντιμετωπίσει, τουλάχιστον, τα ακόλουθα θέματα:

α) τις συνέπειες της μεταφοράς και της χρήσης των GEOS σε περιβάλλοντα αλλά από εκείνα στα οποία αναπτύχθηκαν και δοκιμάστηκαν[semigr ]

β) το διαχρονικό συσσωρευτικό αντίκτυπο στα εθνικά οικοσυστήματα ολοένα και περισσότερο αυξανομένων γενετικώς τροποποιημένων οργανισμών[semigr ]

γ) περιεκτικές διαδικασίες αποτίμησης περιβαλλοντικών κινδύνων, συμπεριλαμβανομένων αξιολογήσεων των συνεπειών και αλληλεπιδράσεων των GEOS με άλλα είδη, όπως π.χ. μικροοργανισμούς, καθώς και το επίπεδο βεβαιότητας αυτής της αποτίμησης[semigr ]

δ) αποτίμηση των επιπτώσεων των GEOS και των προϊόντων τους στην υγεία του ανθρώπου[semigr ]

ε) κοινωνικοοικονομική αποτίμηση των επιπτώσεων των GEOS και των προϊόντων τους, συμπεριλαμβανομένης αξιολόγησης των συνεπειών μετάθεσης ή υποκατάτασης παραδοσιακών βιολογικών πόρων χρησιμοποιουμένων από αυτόχθονες και τοπικές κοινότητες, καθώς και τις γενικές συνέπειες για την παραδοσιακή γνώση και τις παραδοσιακές τεχνολογίες[semigr ]

στ) αρχές και πεδίο εφαρμογής διαδικασιών για προηγμένη ενημερωτική εξουσιοδότηση συμπεριλαμβανομένων διατάξεων υποχρεωτικής σήμανσης των GEOS και των προϊόντων τους σε εθνικό και διεθνές επίπεδο, προκειμένου να υπάρξει ενημέρωση σχετικά με τα στοιχεία που χρησιμοποιήθηκαν για τη μετατροπή των εν λόγω οργανισμών[semigr ]

ζ) υπόδειξη κατάλληλων μέτρων διαχείρισης του κινδύνου, συμπεριλαμβανομένων μέτρων μετά την ελευθέρωση στο περιβάλλον και μετά τη διάθεση στο εμπόριο, καθώς και κατάλληλο σχεδιασμό ενεργειών σε περίπτωση επείγουσας ανάγκης[semigr ]

η) συμμετοχή του κοινού σε αποφάσεις σχετικές με την παροχή έγκρισης και εγγυημένη πρόσβασή του στην πληροφόρηση[semigr ]

θ) ταξινόμηση απαιτήσεων εκπαίδευσης και κατάρτισης για διαχειριστές του σχετικού κινδύνου, και καθορισμός των κατάλληλων φορέων διαχείρισής του, συμπεριλαμβανομένων επιστημόνων από ευρύ κλάδο επιστημονικών κατευθύνσεων, και όχι μόνο, όπως οικολόγοι εδάφους, οικολόγοι για το θαλάσσιο περιβάλλον και εμπειρογνώμονες στην οικολογία τοπικών οικοσυστημάτων[semigr ]

5. καλεί την Επιτροπή και το Συμβούλιο να ενημερώνουν το Κοινοβούλιο για την πρόοδο των διαπραγματεύσεων αυτών, ή για την απουσία διαπραγματεύσεων, και να υποβάλλουν στο Κοινοβούλιο το σχέδιο συμφωνίας για γνωμοδότηση ή για να δώσει τη συναίνεσή του πριν υπογραφεί από την ΕΕ[semigr ]

6. συνιστά στη Διάσκεψη των Συμβαλλομένων Μερών να υιοθετήσει μορατόριουμ σχετικά με τη μεταφορά των GEOS προς και από χώρες που δεν έχουν νομοθεσία σχετικά με τη βιοασφάλεια έως ότου ένα νομικώς δεσμευτικό διεθνές Πρωτόκολλο Βιοασφάλειας προστεθεί στη Σύμβαση για τη Βιολογική Ποικιλομορφία[semigr ]

7. προτρέπει τα κράτη μέλη, ως μεμονωμένα Μέρη της Σύμβασης για τη Βιολογική Ποικιλομορφία, να μεριμνήσουν για έγκριση το συντομότερο δυνατόν ενός νομικώς δεσμευτικού πρωτοκόλλου στον τομέα της Βιοασφάλειας[semigr ]

8. απευθύνει επείγουσα έκκληση στο Συμβούλιο και στην Επιτροπή, προκειμένου να διασφαλίσουν μια αποτελεσματική εφαρμογή της Σύμβασης περί βιολογικής ποικιλομορφίας, καθώς και των πρωτοκόλλων της, να διαθέσουν επαρκή κεφάλαια στο πλαίσιο του προϋπολογισμού της ΕΕ[semigr ]

ΙΙ. αναθέτει στον Πρόεδρό του να διαβιβάσει το ψήφισμα αυτό στο Συμβούλιο, την Επιτροπή και τις κυβερνήσεις των κρατών μελών.